**Indokolás**

**Sorkifalud Község Önkormányzata Képviselő-testületének**

**…../2020. (VI. …...) önkormányzati rendelete**

**a közművelődési feladatokról szóló**

**8/2019. (VI. 6.) önkormányzati rendelet módosításáról**

Sorkifalud Község Önkormányzatának Képviselő-testülete a helyi közművelődési feladatokat a közművelődési feladatokról szóló 8/2019. (VI. 6.) önkormányzati rendeletében szabályozza. Gyanógeregye Község Önkormányzata Képviselő-testülete, Nemeskolta Község Önkormányzata Képviselő-testülete, Sorkifalud Község Önkormányzata Képviselő-testülete, Sorkikápolna Község Önkormányzata Képviselő-testülete és Sorokpolány Község Önkormányzata Képviselő-testülete a 2019. november 14. napján tartott együttes ülésén arról döntött, hogy a Balogunyomi Közös Önkormányzati Hivatalból kiválnak és 2020. január 1. napjával új közös önkormányzati hivatalt alakítanak. Ennek megfelelően 2020. január 1. napjával létrejött a Sorkifaludi Közös Önkormányzati Hivatal. Az önkormányzati rendelet 5.§ (2) bekezdésében írt, gazdálkodással kapcsolatos feladatokat így a a Sorkifaludi Közös Önkormányzati Hivatal végzi. Ennek megfelelően szükséges módosítani a rendelet 5.§ (2) bekezdését a következők szerint: „A gazdálkodással kapcsolatos feladatokat a Sorkifaludi Közös Önkormányzati Hivatal végzi.” A fentiek alapján előkészítettük a közművelődés szabályairól szóló önkormányzati rendelet módosításának tervezetet, amelyet az alábbiakban terjesztem a Tisztelt Képviselő-testület elé.

Sorkifalud, 2020. június 19.

|  |  |
| --- | --- |
| **Erős Zoltán**polgármester sk. | **Dr. Varga Krisztina**jegyző sk. |